آوروپا‌لی قادین دوز، اورتا دوغولو داش‌لی و رنگ‌لی آیاققابی گئییر
تورکیه‌دن 50ین اوزرینده اؤلکه‌یه ایخراجات ائدن آیاققابی اورتیمچی‌لری، بؤلگه‌لره گؤره دییشن بئینمه و سئچیم‌لره اویغون مودئل‌لر گلیشدیریر.
تورک آیاققابی سکتورونون دونیانین فرق‌لی جوغرافیا‌لارینا صادر ائدن نماینده‌لرینه گؤره، قادین‌لارین آیاققابی سئچیمی اؤلکه‌دن اؤلکه‌یه دییشیر.
آوروپا‌لی و آمریکا‌لی قادین‌لار عمومیتله دوز، روس‌لار دیکدابان و ادعا‌لی، اورتادوغولار داش‌لی و رنگ‌لی دیزاین‌لارا ماراق دویور.
ایللیک تخمینن 700 میلیون دو‌لارلیق آیاققابی صادر ائدن تورکیه، خصوصیله دری آیاققابی دیزاینی موضوعسوندا سرعت‌لی بیر ایره‌لیلمه قید ائتدی.
بو ساحه‌ده باشاریلی اولماق اوچون دوغرو دیزاینین حیاتی اهمیته صاحب اولدوغونو ایفاده ائدن سکتور نماینده‌لری، دییشن ترند و توکه‌تیچی وردیش‌لرینی یاخین‌دان تعقیب ائتدیک‌لرینی ایفاده ائدیر.
اؤلکه‌لره گؤره سئچیم، خصوصیله ده آیاققابیدا ایستیفاده  ائدیلن ماتریال‌لارین فرق‌لی‌لیک گؤستردیگینه دقت چکن سکتور نماینده‌لری، آوروپا اؤلکه‌لرینده دری اولمایان بیر آیاققابی‌نین ساتیلماسی‌نین چوخ چتین اولدوغونو، آیاققابی‌دان اوّلجه کومفورت‌لو و ساغلام اولماسی‌نین گؤزلنیلدیگینی ایفاده ائتدی. بو سببله چوخ یوکسک توپوق‌لارین آوروپادا سئچیم ائدیلمدیگینی یازان صادراتچی‌لار، ان یوکسک دیکدابان و ادعا‌لی آیاققابی‌لارین ایسه روسیا بازاریندا ساتیلدیغینی بیلدیریر.
روس قادین‌لاری آیاققابی موضوعسوندا چوخ احتیراص‌لی، بئیندیک‌لری آیاققابییا بوتون معاش‌لارینی وئره بیلیر.
آمریکا عمومیتله دوز دابانلی‌، الاستیک آیاققابی‌لار ترجیح گؤرور، دری شرطی آرانمیر.
آفریقادا دا عمومیتله رنگ‌لی دیزاین‌لار ترجیح ائدیلیر.
تورک آیاققابی سکتورو، خصوصیله یاخین شرق جوغرافیاسی اوچون بو ایل ایپک آیاققابی آنلاییشی اینکیشاف ائتدیردی.
آیاققابی، شال و کیفی عینی نقیش‌لرله تاسارلادیق‌لارینی ایفاده ائدن ایمالاتچی‌لارا گؤره، مودا دونیاسیندا بو گونه قدر آیاققابی کیف و یا شالین کومبین ائدیلمه‌سی خوش قارشی‌لانان بیر شئی دئییلدی. آنجاق بازارلاردان چوخ ماراق گؤردو.
تورک سریال‌لاری‌نین مثبت تأثیری ده آیاققابی صدراتیندا اؤزونو گؤستریر.
دونیاداکی ساتیش‌لارا باخیلدیغیندا، خصوصیله تورک سریال‌لاری‌نین گؤستریلدیگی اؤلکه‌لردکی ساتیش‌لاردا گؤزله گؤرولن آرتیم‌لار وار. تورک دیزاین، سریاللار سایه‌سینده دونیادا سؤز صاحبی اولماغا باشلادی.
